
Xn  oculi  morbis,  quanquam  vita,  rarissime 

in  discrimine  sit ;  tamen  dum  perstant,  ad¬ 
modum  molesti  sunt.  Saepissime  quidem 
mutationibus  excipiuntur,  quibus  functiones 
hujus  organi,  ad  voluptatem,  etiam  que  ad 

V »  ;  i '  7  o.<  if  V  i,-;  ■'  r-,  y  r  ^  ,  t 

vitam  hominis  tam  necessariae,  aut  penitus 
delentur,  aut  valde  depravantur.  Curationem 
igitur  tutam  et  promptam  maxime  postulant. 
Horum  morborum,  nullus  est  frequentior, 
gravior,  qui  ve  alia  vitia  oculo  saepius  infert, 

quam  Ophthalmia,  seu  oculorum  inflamma¬ 
tio  ; — fere  omnium  quibus  oculum  infestatur 
morborum  fons  et  origo. 

Ad  inflammationem  quoque,  oculi  admo¬ 
dum  proclives  sunt,  et  tenera  structura,  et 

motuum  varietate  ;  quo  fit  ut  causae — parti 
minus  delicatae,  nihil  damni  allaturae — oculis 
graviter  saepe  noceant. 

DE  MORBI  DEFINITIONE. 

Ophthalmia  celeberrimo  Culleno  his  verbis 
definitur,— u  Rubor  et  dolor  oculi,  lucis  in- 
“  tolerantia,  plerumque  cum  lacrymatione.” 
In  duas  species  dividit,  Ophthalmiam  Mem-  * 
branarum,  et  Ophthalmiam  Tarsi.  De  spe¬ 
cie  ultima  hic  non  dicendum  est ;  primae,  a 
scriptoribus  fere  omnibus,  duae  notantur  va¬ 
rietates  :  Scilicet,  si  morbus  recens  est,  et 
signa  inflammationis  satis  notabilia  sunt, 
Acuta  denominatur  ;  et  Chronica ,  quum  re- 

mediis  aptis  non  sanatur,  et  cursum  lentem 
servat ;  vitii  systematis  totius  plerumque 
symptomatica,  sed  oculo  ideo  haud  minus 

9  »  « 

nocitura. 

Ophthalmia  Acuta ,  de  qua  primo  tractan- 

dum  est,  varias  habet  formas,  signis,  et  situ, 
inter  se  plane  diversas.  Horum  praecipuae 
sunt,  Ophthalmia  Acuta  Simpleoc ,  Purulenta, 
in  membrana  conjunctiva,  et  Ophthalmia  Iri¬ 
dis,  in  interna  parte  oculi.  Agnosco  alias 
membranas  internas,  praeter  iridem,  inflam¬ 
matione  saepe  laborari ;  siquidem  choroiditis 
sclerotitis ,  aliaque  hujusmodi,  a  scriptoribus 
variis  annumerantur,  sed  perraro  sine  iritide 
videntur.  Signis  autem  haud  certis  dignos¬ 
cuntur  ;  et  quod  magis  interest,  curationem 
diversam  non  postulant. 


DE  SIGNIS  ET  CAUSIS. 


Imo ,  Acutae  Simplicis  Ophthalmiae.— In¬ 
cipit  plerumque  haec  dolore  ,  levi,  vel  oculi 
pruritu ;  lacrymae  majore  solito  copia  af¬ 
fluunt  ;  et  conjunctiva  rubra,  et  vasis  san¬ 
guineis  turgida,  apparet.  Hoc  primum  in¬ 
teriori  parte  palpebrarum  observatur,  sed 
cito  per  totam  conjunctivam  serpit,  praeter 
partem  corneae  impositam  ;  qua  vasa  sangui- 

nem  rubram  vehentia i  initio  morbi  nunquam 
videntur.  Interdum  oculus  non  adeo  grada- 
tim  afficitur,  sed  subito  et  praegressa  nulla 
molestia,  oculi  dolores,  aliaque  signa  instant : 
Intolerantia  lucis  aegrum  multum  vexat,  ocu¬ 
lus  maxime  dolet  quotiescunque  ad  lucem 
objicitur,  et  palpebrae  clausae  sunt  ad  hanc 
evitandam.  Haec  non  semper  aliis  signis 
consentit ;  saepe  enim  molestissima  est,  cum 
ruhor,  et  alia  signa  levia  sunt. 

Si  dolor  gravis,  per  caput  lancinans,  hunc 
statum  comitatur,  credibile  est  inflammatio¬ 
nem  internas  membranas  occupare.  Inter¬ 
dum  conjunctiva  tumida  est,  effusione  seri 
aut  sanguinis,  quod  Ecchymosis,  vel  Chemo- 
sis  Spuria,  nonnullis  dictum  est.  Membra¬ 
naque  cellulosa  palpebrarum  valde  saepe  dis¬ 
tenditur.  Interdum  aeger  quaeritur  de  par¬ 
ticulis  arenosis,  oculum  lacessentibus,  etiamsi 
inspectione  accuratissima  facta,  nulla  hujus¬ 
modi  in  oculo  reperiantur ;  aut  semper  ante 
oculum  adsunt  maculae  nigrae  ;  id  quod  sae¬ 
pius  observatum  est,  quum  morbus  aliquo 
pro  tempore  duravit  ;  et,  a  clarissimo  Ware, 

amaurosis  instantis  signum  habetur  *.  In¬ 
terdum,  sed  raro,  lacrymae  penitus  suppri¬ 
muntur,  oculusque  aridus  et  nitidus  apparet ; 
hunc  comitantur  plerumque  dolor  acutus,  et 
cephalalgia  gravis. 

Pyrexia  a  symptomatum  violentia  pendet, 
et  raro  magna  observatur,  nisi  in  tempera¬ 
mentis  valde  nervosis,  et  cum  dolor  totum 
caput  occupat ;  frequenter  vero  nulla  fere 
observanda  est.  Interdum,  cum  morbus  tres 
aut  quatuor  dies  duraverit,  maculas  subalbi¬ 
dae  observantur,  vasis  rubris  circumfusae, 

* 

pustulae  dictae ;  has  in  ulcera  saepe  desinunt, 
atque  lympha  effusa,  cum  eaedem  sanantur, 
frequentissima  causa  est  opacitatis  corneae. 

Carnee,  hujus  formae  numerosissimae  sunt, 
sic  vis  externa,  ut  cum  telis  aut  ictibus  oculus 
laeditur,  quando  aut  gladius,  aut  aliquid  si¬ 
mile,  in  oculum  impulsum  fuit.  Si  profunde 
penetrant,  visus  amittitur,  ob  injuriam  reti¬ 
nae  illatam ;  aut  si  pars  retinae  per  aperturam 
procidit,  caligine  statim  excipitur.  Alia 
— - - - - - - - - 


*  Vide  Reniarks  on  the  Ophthalniy,  &c.  by  J.  Ware,  p.  13. 

causa  est,  et  haud  rara,  cum  extranea,  veluti 
particulae  arenae,  aut  ferri,  infra  palpebras 
haerent,  et  non  removentur,  fluxu  lacryma- 
rum  quem  libere  excitant.  Oportet,  itaque, 
si  de  hoc  quaestum  est,  oculum  diligenter  in¬ 
spicere,  et  corpuscula  si  adsunt  irritantia  tol¬ 
lere.  Exempla  enim  non  desunt,  ubi  hac 
cura  praetermissa,  constat  aegrum  longo  mor¬ 
bo  vexari,  et  frustra  remedia  celeberrima 
tentasse.  Inversio  ciliarum,  tumores,  aut 
verrucae  in  palpebris,  a  pressu  inaequali  quod 
oculo  faciunt,  morbum  interdum  inducunt ; 
sed  causa  longe  frequentissima  mutatio  subi¬ 
ta  temperiei  est ;  quin  praecipue  frequens  et 
gravis  morbus  est  in  regionibus  calidioribus, 
ubi  dies  sicca  et  torrida,  nocturno  aere  fri¬ 
gido,  vaporibusque  onusto,  excipitur.  Hic 
morbus  quoque  inflammationem  narium  et 
faucium  interdum  comitatur.  Stimulantia 
vel  acria  oculo  applicata,  ut  lux  nimia,  vel 
radii  solis,  terra  vel  etiam  nive,  reflexi,  et 
inspectio  repetita  rerum  minutarum,  ut  quo- 
rundam  artificum  usus  est,  hoc  malum  non 
raro  excitant. 

Causae  praedisponentes  sunt  quaecunque 
corpus  debilitant,  aut  fluxum  sanguinis  caput 
versus  augeant ;  et  iis  praesertim  molestum 
est,  qui  prius  morbo  vexati  fuerunt. 

DE  SIGNIS  ET  CAUSIS  OPHTHAL¬ 
MIAS  PURULENTAE. 

H^:c  forma  varia  nomina  adepta  est,  ut 
Ophthalmiam  JKgyptiacam ,  quia  tam  frequens 
et  gravis  fuit  nostris  ea  regione  militanti¬ 
bus  ;  et  Purulentam  Infantum ,  qui  quidem 
maxime  hac  forma  morbi  inficiuntur.  Signa 
initio  eadem  fere  sunt  ac  in  forma  priore,  sed 
multo  graviora ;  dolor  acutior,  membrana 
palpebrarum  sero  ita  distensa,  ut  superior 
palpebrarum  ad  genam  prolongetur,  conjunc¬ 
tiva  elevetur,  et  corneam  quasi  annulo  cir¬ 
cumdat  ;  postea  villosa  fit,  et  materiam  pu¬ 
rulentam  effundit ;  tumor  conjunctivae  fit  ef¬ 
fusione  lymphae  inter  tunicam  istam  et  scle- 
roticam ;  cumque  musculus  orbicularis  con¬ 
trahitur  tumorem  propellit,  et  palpebras 

evertit ;  quod  infantibus  flentibus  saepe  acci¬ 
dit,  et  superficiem  internam  palpebrarum  ru¬ 
bram  et  villosam  ostendit.  Purulenta  a  Sim- 
plice  Acuta  signis,  quam  cursu,  non  magis 
differt ;  mira  nimirum  celeritate  qua  opaci¬ 
tates,  ulcera,  et  gangrenam  cornea?  infert. 
Hoc  olim  singulari  fluxus  acrimoniae  impu¬ 
tatum  fuit,  quam  corneam  quasi  erodere,  ex¬ 
istimaverunt.  Observatio  tamen  satis  accu¬ 
rata,  hanc  opinionem  erroneam  esse  ostendit ; 
quoniam  palpebra?  saepe  clausae  fuerunt  plu¬ 
ribus  diebus,  fluxum  igitur  cohibentes ;  ta¬ 
men  hic  effectus  ideo  non  magis  frequens 
fuit,  sed  etiam  ulcera  corneae  optime  sanata 
fuerunt.  Oportet  igitur  referri  ad  morbi 
violentiam,  cujus  fluxus  purulentus  signum 
est,  nequaquam  causa.  Hae  mutationes  cor¬ 
neae,  situ  peculiare  membranae  conjunctivae, 
multum  accelerantur  ;  ea  pars,  enim,  corneae 
imposita  adeo  firmiter  illi  nexa  est,  ut  effusio 
nunquam  subito  fit  inter  eas,  sed  portio  con¬ 
junctivae,  sclerotica  dicta,  elevata  et  tumida, 
hanc  partem  multum  tendit. 

Rubedo  erysipelatosa  circa  oculum,  in  hac 
forma  interdum  observatur. 

Causas  saepe  sunt  ab  iis  speciei  simplicis, 
prorsus  diversae  ;  tamen  adhuc  inter  auctores 
disputatur,  an  altera  in  alteram  speciem  un¬ 
quam  transeat.  Diu  quoque  disputatum 
fuit,  an  haec  forma  contagiosa  sit.  Nunc, 
tamen,  nil  dubium  est  morbum  contagione 
saepe  propagari ;  scilicet,  si  fluxus  purifor- 
mis  oculis  admovetur.  Fluxus  ejusmodi 
etiam  ab  aliis  membranis  secernentibus,  si 
conjunctivae  applicantur,  hanc  formam  Oph¬ 
thalmiae  saepe  inferunt  ut  praesertim  in  infan¬ 
tibus  visum  est,  si  mater  fluore  albo,  vel  go- 

* 

norrhoea,  laboret.  Olim  crediderunt,  gonor¬ 
rhoea  subito  suppressa,  saepe  per  metastasin 
fluxum  ad  oculos,  delatum  fuisse,  et  ibi  oph- 
thalmiam  violentissimam  gignere  ;  certe  for¬ 
mae  infaustissimae  interdum  inducuntur  fluxu 
gonorrhoeae,  ipsis  oculis  applicatae.  Sed 
morbus  adeo  rarus  est,  pro  numero,  gonor- 
rhcearum  subito  suppressarum  ut  multi  judi¬ 
caverunt,  hanc  causam  erroneam  esse ;  et 
mehercle  non  satis  constat,  cur  fluxus,  ad 
membranam  faucium  vel  etiam  tracheae,  u- 
retlirae  structura,  et  functionibus  multum  si- 

miliorem,  non  transiret  ?  Certe  nemo  hodie 
conaretur  reducere  fluxum  urethrae,  si  sup¬ 
pressa  esset  fomentis  acridis,  et  epispasticis, 
ut  oiim  mos  erat ;  neque  hoc  argumento,  cur 
gonorrhoea  non  celeriter  sanata  sit,  defen¬ 
deret. 

Quoniam  haec  species  saepe  contagione 
propagata  sit,  cura  adhibenda  est  ne  ab  aegro 
ad  sanos  transmittatur ;  igitur  omnia,  quae 
materiam  purulentam  retinere  possunt,  op¬ 
time  lavanda  sunt,  et  in  nosocomiis,  castris- 
ve,  aegri  ab  integris  separandi  sunt. 

DE  SIGNIS  ET  CAUSIS  OPHTHAL¬ 
MIAE  IRIDIS. 

Cum  conjunctivae  inflammatione  haec  haud 
raro  conjungitur  ;  attamen  interdum  obser¬ 
vatur  cum  hujus  tunicae  nulla  fit  mutatio  ;  si 
inflammatio  adoritur  tunicam  exquisitissi¬ 
mam  iridis,  colorem  pulchrum,  nitidumque 
amittit,  flaccida  fit,  et  margo  interna  densa¬ 
tur,  et  in  crystallina  convergit,  pupillaque 

rigide  contrahitur.  Vasa  tunicas  scleroticae, 
ubi  ei  cornea  annectitur,  tumida  observan¬ 
tur,  et  corneam  zona  rubra  circumdant. 
Intolerantia  lucis  molestissima  est ;  et,  ut  in 
aliis  formis,  adsunt  dolores  oculi  et  capitis, 
fere  semper  graves  et  lancinantes. 

C cius  ce  sunt  inflammatio  conjunctivas,  saepe 
in  iridem  extensa,  et  tunc  secundaria,  dicitur 
a  quibusdam.  Saepe  tamen,  ut  diximus  hac 
tunica  parum  affecta  supervenit  iritis  prima¬ 
ria  ;  quod  plerumque  fit  aut  a  syphilide,  aut 
hydrargyro  nimia  copia  assumpto. 


DE  OPHTHALMIAE  TERMINATIO¬ 
NIBUS. 

Frequentissima  Ophthalmiae  terminatio, 
resolutio  est.  Si  haec  non  fit,  visus  deletur,  aut 
confusus  redditur  variis  modis  ;  ut  si  cornea 
ulcere,  aut  gangrena  rupta  iris  prolabatur ; 
vel  si  opaca  facta  propter  effusionem  lym¬ 
phae,  radios  lucis  ad  retinam  non  transmittit ; 
quod  fit  quoque,  si  iris  lenti  crystallinae  an- 

nectitur,  et  pupilla  lympha  obstructa  est,  vel 
tunica  retinae  tenerrima,  congestione  sangui¬ 
nis  laesa,  in  amaurosi  desinit ;  et  interdum 
sed  perraro  lethale  est,  inflammatione  ad  ce¬ 
rebri  membranas  extensa  quod  Gregorio 
nostro  observatum  fuit :  Denique  Acuta  in 
Chronicam  saepe  transit. 

DE  PROGNOSI. 

ILec  violentia  symptomatum  deducenda 
est :  Pyrexia  gravis,  cum  dolore  capitis  acu¬ 
to,  et  intolerantia  lucis  magna,  semper  me¬ 
tuenda  sunt.  Prognosis  in  Ophthalmia  Sim- 
plice  multo  magis  fausta  quam  in  Purulenta 
aut  Xritide  est,  ob  miram  celeritatem  qua 
Purulenta  corneam  saepe  destruit,  et  grave 
incommodum  quod  minima  etiam  mutatione 
iridis,  infertur.  In  Purulenta,  ad  corneam 
praecipue  adhibendum  est  *  si  nigrescat,  aut 
potius  coloris  cineritii  liat,  in  morbi  pro¬ 
gressu,  gangrena  aut  instat,  aut  adest.  Si 
ulcus  in  eo  est,  lympha  leniter  circumfusa, 

pro  bono  habenda  est ;  sed  si  nulla  adsit 
lympha,  si  ulcus  profundum  sit,  et  vesicula 
in  ima  parte  ulceris  apparet,  corneam  pro 
certo  penetrabit.  Prognosis  quoque,  magis 
fausta  est  infantibus  quam  adultis,  et  in  iis, 
opacitates  magis  frequenter  absorptae  sunt. 

DE  CURATIONE  OPHTHALMIAE 
ACUTAE  SIMPLICIS. 

Omnes  hujus  morbi  species  ab  auctoribus  in 
dua  stadia  dividuntur,  verbis  quidem  haud  fa¬ 
cile  describenda.  Primum  est  ubi  inflammatio 
urget  ingravescitque,  quod  stadium  activum 
denominant.  Et  cum  actio  aucta  vasorum 
ad  summum  ventum  est,  et  paulum  cessare 
incipit,  stadium  secundum,  vel  congestionis, 
quibusdam  dictum  est ;  quia  morbum,  mag¬ 
na  ex  parte,  atonia  vasorum  constare  putant. 
Haec  distinctio,  quanquam  parum  certa  ap¬ 
pareat,  tamen  in  remediorum  usu  perutilis 
est. 

In  Stadio  Primo  vel  Activo,  curatio  ten- 

tanda  est,  remediis,  quae  vim  cordis  et  arte¬ 
riarum  minuunt ;  haecque  remedia  satis  certa 
sunt,  si  rite  et  tempestive  adhibita. 

Modus  proximus  et  rectissimus,  actionem 
vasorum  minuendi,  sanguinis  missio  est,  et 
nullum,  exstat  organum,  quo  dum  urget  in¬ 
flammatio  utilitas  hujus  remedii  magis  appa¬ 
ret,  aut  notabilior  est.  Vasa  conjunctivae, 
sanguine  plena,  et  tumida,  frequenter  con¬ 
trahere,  et  arctiora  fieri  visa  sunt ;  etiam 
dum  effluit  sanguis  ;  et  si  supervenit  deli¬ 
quium,  haec  membrana,  pro  tempore  fere 
pallida  fit. 

Copia  qua  sanguinem  mittere  oportet  tem¬ 
peranda  est  aetate  viribusque,  aegri,  et  vio¬ 
lentia  morbi,  ut  in  aliis  phlegmasiarum ;  fre¬ 
quens  et  ampla  sanguinis  detractio  nunquam 
fere  morbum  eradicabit,  et  multis  animadver¬ 
titur,  quod,  in  formam  chronicam  invetera¬ 
tam  transire  efficit,  viresque  aegri  multum 
exhaurit.  “  Such  practice,  when  applied 
“  under  the  most  favourable  circumstances, 
“  namely,  at  the  commencement  of  the  dis- 
“  ease,  and  in  men  capable  of  bearing  this 


DE  OPHTHALMIA. 


15 


“  reduction,  has  not  always  prevented  it 
“  from  passi ng*  into  its  most  inveterate  chro- 
“  nic  state  ;  and  if  applied  to  men  badly  fed, 
“  and  breathing  the  air  of  a  large  city,  it 
“  would  be  destructive 

Missio  sanguinis  generalis,  igitur,  nec  te¬ 
mere,  nec  sine  discrimine  utenda  est ;  sed 
prospiciendum,  effectibus  remedii,  habitu  ae¬ 
gri  et  pulsus  statu. 

Missio  topica  tamen,  in  vasis  inflammatis 
citius  agendo,  quodque  aegrum  haud  debili¬ 
tat,  caeteris  remediis  omnibus  hoc  morbo 
usurpatis,  haud  parum  praestat ;  et  in  forma 
memorata,  ubi  morbus  saepe  localis  est,  re¬ 
medium  aptissimum  est.  Incisa  arteria  tem¬ 
porali,  sanguinem  mittere,  et  topice,  et  ge¬ 
neraliter  agit,  et  saepe  commodissimum  re¬ 
medium  est ;  sanguis  quoque  in  haud  parva 
copia,  detractus  est  temporibus,  cucurbitu¬ 
lis  cruentis  ;  hirudines  tamen,  his  plerumque 


*  A  Treatise  on  Diseases  of  the  Eye,  by  J.  C.  Saun- 
ders,  p.  29.  Lond.  1816. 

anteponentur ;  proprius  enim  applicare  pos¬ 
sunt  quod  fit  aut  temporibus,  oculive  angu¬ 
lis  ;  sed  cavendum  est,  ne  oculo  nimium 
appropinquant ;  irritationem  enim  magnam, 
et  palpebrarum  tumefactionem  nonnunquam 

faciunt ;  praesertim  si  erysipelas  morsus  ado- 

% 

ritur.  V ena  etiam  angulo  oculi  interno,  si 
prominens  sit,  commode  incidi  potest ;  et 
unciae  plures  hac  ratione  interdum  detractae 
sunt.  Ut  modus  sanguinem  mittendi  adhuc 
efficacior  olim  mos  erat,  conjunctivam  scari¬ 
ficare,  vasaque  tumida  dividere.  Quantitas 
sanguinis  hoc  modo  emissa,  levissima  est,  et 
vasa  cito  coeunt,  nisi  pars  eorum  exscinditur, 
et  oculum  adeo  irritat  ut  in  Opthalmia  Acuta, 
commode  usitari  nequit.  Itaque  solummodo 
formae  chronicae  aptum  est,  nisi  conjunctiva 
effusione  seri  elevatur  tunc  non  inutile  erit 
distentionem  levare  evacuatione  hujusmodi 
idonea. 

Purgantia  hoc  morbo  remedia  eximiae  vir¬ 
tutis  sunt,  et  multum  et  merito  laudantur. 
Parum  refert,  quidnam  horum  datum  sit,  si 

jr  *  »' 

modo  alvum  libere,  sed  sine  dolore,  solvat. 

Hoc  vero  ita  intelligi  debet,  ut  catliartica  qui 
refrigerant,  iis  quae  corpus  nimium  excitant, 
utique  anteponantur.  Calomelas  datur,  jala- 
pa,  vel  quilibet  sales  neutrales,  et  per  totum 
morbi  cursum  necessaria  sunt,  in  casibus 
acerrimis,  aeque  ac  in  levioribus,  et  usurpan¬ 
tur  cum  amplius  sanguinem  mittere,  ne  qui¬ 
dem  fas  est. 

Emetica  eodem  consilio  adhibentur,  atque 
post  missionem  sanguinis,  et  cathartica  max¬ 
ime  prosunt,  si  ad  nauseam  movendam  dan¬ 
tur.  Utilia  esse  creduntur,  reprimendo  pul- 

* 

sus  celeritatem  et  frequentiam  :  Etiamsi  vo¬ 
mitum  inferant  nisus  vehementes,  qui  hanc 
actionem  comitantur,  magis  quam  sequantur 
debile  cordis  et  arteriarum  motu  ita  inducto. 

Epispastica,  praemissis  evacuationibus,  in 
omni  morbi  gradu  adhibentur,  et  plurimis 
nonnihil  laudantur,  irritationem  et  deriva¬ 
tionem  aliis  partibus  excitandis.  Pro  hac 
causa,  prope  oculum  apponi  non  debent, 
nonnulli  suadent  pone  aurem,  ac  propius 
applicari  non  oportet.  Illust.  Ware  autem 
dicit  parvum  vesicatorium  temporibus,  prae- 

sertim  si  mox  post  hirudines  admotas,  maxi¬ 
me  prodesse  Interdum  ad  cervicem  mag¬ 
num  applicatur,  aut  etiam  toto  capiti,  abra¬ 
sis  capillis. 

Fomenta  Calida ,  in  stadio  inflammationis 
activas,  utilissima  gratissimaque  sunt,  do¬ 
lorem  enim  mitigant,  vel  pro  tempore  remo¬ 
vent.  Haec  sunt  decocta  papaverum,  vel 
malvarum,  etiam  aqua  tepida  sola  saepe  usur¬ 
patur.  Eorum  omnium  virtus,  certe  ex  me¬ 
dicamentis  non  pendet. 

Remedia  jam  dicta  fere  omnia  sunt  qui 
in  primo  morbi  impetu  et  violentia  utuntur, 
et  si  tempestive  adhibita  sunt,  nunquam  vio¬ 
lentiam  levare  deficient.  Raro  autem  con¬ 
venit  morbum  bis  remediis  generalibus  re¬ 
movere  ;  asgrum  enim  debilitant,  et  inter¬ 
dum  curationem  efficere  nequeant.  Superata 
enim  violentia  morbi,  haec  citius,  et  minore 
molestia,  conficitur  medicamentis  oculis  ipsis 
adhibitis  ;  qualia  atomam  vasorum  removent, 


*  Vide  Remarks  on  the  Ophthalmy,  &c.  by  J.  Ware,  p.  44. 

et  ad  statum  naturalem  reducunt,  eosdem 
leniter  stimulando,  vel  astringendo. 

In  hoc  statu,  igitur,  fomenta  frigida  esse 

V 

debent,  et  valde  utilia  sunt ;  multis  quidem, 
sine  discrimine,  in  initio  etiam  morbi  adhi¬ 
bentur,  et,  si  morbus  levis  est,  fortasse  hoc 
commode  fieri  potest,  sed  dum  urget,  raro 
innocua  sunt.  Quin  Richterus  clarisssmus 
inquit,  “  Quotidie  observo  quantum  damni 
“  adferunt  oculis  inflammatis,  sueta  illa  col- 
“  lyria  adstringentia,  quantum  emolumenti 
“  emollientia 

Horum  usus  sensu  aegri  semper  tempe¬ 
randus  est,  veluti,  si  dolorem  levant  grata- 
que  fiunt,  quanquam  levem  dolorem  pri¬ 
mo  admotu  excitaverint :  Si  brevi  tempore 
cessat,  et  omnia  meliora  linquuntur,  nil  du¬ 
bium  est  quin  optima  sunt.  Sed  si  dolor  mul¬ 
tum  augetur,  si  paulo  post  signa  haud  levan¬ 
tur,  vel  exasperantur,  pro  tempore  commo¬ 
randum  est,  donec  inflammatio  remediis  ido¬ 
neis  minuitur.  Eomenta  ex  aqua  frigida, 
\ 


*  Fascic.  ii  i.  p.  101. 

solummodo  multum  prosunt ;  tamen  plerum¬ 
que  vires  ejus  adstringentes,  augentur  qui¬ 
busdam  salium,  in  aqua  solutis.  Hi  sunt, 
aut  Sulphates  Cupri,  Zinci,  vel  Aluminis, 
Acetas  Plumbi,  vel  Zinci,  aut  interdum  Hy- 
drargyri  Murias,  granum  unum  vel  duo,  in 
uncia  aquae  destillatae  soluta,  et  probe  valent, 
sed  cavendum  est  ne  fortiores  adhibeantur, 
et  inflammationem  excitent.  Quaedam  sti¬ 
mulantia  in  Ophthalmiae  curatione  commen¬ 
data  sunt,  et  grana  quaedam  Camphorae,  vel 
drachma  Alcoholis,  lotionibus  astringentibus 
saepe  addita  sunt.  Sed  remedium  hujusmodi 
longe  celeberrimum,  et  Illustrissimo  Ware  * 
praesertim  usitatum,  Tinctura  Thebaica  est. 
Hujus  guttas  aliquas  angulo  interno  inter 
palpebras  insertae  sunt,  et  per  totam  oculi 
superficiem  extensae,  tarsos  leniter  movendo ; 
et  si  proprio  tempore  adhibetur  spem  medici 
raro  fallet.  Dolorem  aliaque  signa  molesta 
brevi  tempore  minuit,  quanquam  primo  ad¬ 
motu  haec  paulum  auget,  et  fluxum  lacry- 


*  Remarks  on  the  Ophthalmy,  p.  48. 

marum  incitat,  quod  utilissimum  est,  levando 
congestionem  vasorum.  Sed  hi  effectus  so¬ 
lummodo  expectandi  sunt  cum  inflammatio 
activa  abest.  Si  admovetur,  dum  haec  per¬ 
stat,  omnia  in  pejora  ruunt,  observationesque 
Doctissimi  Ware  hoc  satis  probant.  Dicit 
enim,  “  But  this  speedy  good  effect  is  not 
“  to  be  expected  in  ali  cases  indiscriminate- 
“  ly ;  in  some  the  amendment  is  more  slow 
“  and  gradual,  requiring  the  tincture  to  he 
u  made  use  of  for  a  much  longer  time  ;  and 

“  a  few  instances  have  occurred,  in  which 

* 

“  no  relief  at  all  was  obtained  from  its  first 
“  application.  In  cases  of  the  latter  kind, 
“  the  complaint  is  generally  recent  %”  &c. 
In  tali  casu,  applicationem  tincturae  deferri 
suadet,  donec  irritationem  propriis  remediis 
superatur.  Si  margines  palpebrarum  post 
somnum  adhaerent,  illinere  oportet  quodam 
unguento  miti. 

In  stadio  inflammationis  activae,  regimen 


*  Remarks  on  the  Ophthalmy,  p.  50. 

antiphlogisticum  ad  curationem  multum  va¬ 
leat,  sed  per  totum  morbi  cursum,  non  ne¬ 
cessarium  erit.  Finem  versus  enim,  si  aeger 
habitus  strumosi  est,  curatio  expeditur,  et 
diaeta  moderata,  morbum  chronicum  evadere 
prohibebit. 

Intolerantia  lucis  signum  longe  molestissi¬ 
mum  levari  potest,  umbraculo  idoneo  ex 
levibus  materiis  facto,  quodque  oculum  non 
contingat.  Emplastra,  et  Hapsi  linteorum, 
huic  usui  non  apta  sunt,  oculum  enim  pressu 
et  lacry marum  retentione,  valde  irritant. 

Cum  morbus  pene  cessavit,  et  lux  aegro 
non  adeo  molesta  est,  oculos  eo  gradatim  as¬ 
suescere  oportet :  nihil  enim  dicet  celeb. 
Scarpa,  irritabilitatem  magis  sustentat  quam 
si  oculi,  nimis  diu  luce  seclusi  sunt. 


DE  CURATIONE  OPHTHALMIAE 
PURULENTAE. 

Huic  formae  ratio  medendi  haud  diversa 
est,  et  iisdem  conficitur  remediis.  In  hoc 

tamen,  quoniam  morbus  multo  gravior  est, 
et  cursu  celerior,  missioni  sanguinis  copiosa?, 
et  repetitae,  praecipue  fidendum  est ;  et  hanc 
ad  levationem,  symptomatum  prosequi  opor¬ 
tet,  alia  evacuantia  strenue  cum  hac  adhibi¬ 
ta,  solatium  insigne  suppeditant,  cumque 
stadium  activum  his  superatur,  fluxus  puru¬ 
lentus  reprimendus  est  iisdem  adstringenti- 
bus.  Si  Gangrena  autem  cornea  correpta 
est,  ab  evacuatoriis  cessandum  est,  et  ad  ro¬ 
borantia  confugiendum,  veluti  Cinchonam, 
aliaque  tonica,  cum  diaeta  idonea  comitante ; 
Cinchona  infantibus  commode  datur,  extrac¬ 
to  cibis  admisto. 

Inspectio  oculi,  hac  in  forma,  medico  non 
pretereundum  est,  ut  corneae  statum  cognos¬ 
ceret. 


DE  CURATIONE  OPHTHALMIAE 

IRIDIS. 

In  hac  si  inflammatio  urget,  magna  effu¬ 
sione  lymphae  comitata,  missionem  sanguinis 

copiosam  adhibere  oportet ;  et  tentandum  est, 
actionem  vasorum  morbidam,  mutare  ab- 

.  \0'  v  *  * 

sorptionique  lymphae  favere,  quod  optime 
fit  Hydrargyri  usu,  id  quod  variis  auctori¬ 
bus  in  hac  forma  commendatur.  Clar.  Earre 
dicit  se  experientia  certiorem  factum  fuisse, 
hoc  remedium,  proprie  adhibitum,  et  conti¬ 
nuatum,  sat  esse  Ophthalmiam  Iridis  supe¬ 
rare  in  forma  acutissima 

Et  Dom.  Travers,  de  hoc  remedio  scribens, 
inquit,  “  But  if  any  two  facts  are  well  esta- 
“  blished  in  modern  medicine,  I  apprehend 

■  ii.  O 

“  they  are  these, — • -first ,  The  power  of  mer- 
“  cury  to  arrest  acute  membranous  inflam- 

■ii  .lk 

“  mation,  botb  prior  to  and  after  the  effu- 
“  sion  of  adhesive  matter;  and,  secondly , 
“  Its  power  rapidly  to  remove,  by  an  ex- 
“  citement  of  the  absorbing  system  peculiar 
“  to  itself,  the  newly  effused  adhesive  mat- 
“  ter  f 


*  Saunders’  Treatise,  p.  3S. 
t  Synopsis  of  the  Diseases  of  the  Eye,  p.  2.(H. 

Nihilominus,  si  vires  aegri,  aetate,  aliis 
morbis,  vel  hydrargyri  usu  nimio,  fracti  sunt, 
cautissime  adhibendum  est ;  et  si,  ut  in  cor¬ 
poribus  quibusdam  nonnunquam  fit,  morbum 
usus  exacerbat,  protinus  ad  alia  revertendum 
est,  veluti  missionem  sanguinis,  et  alia  eva- 
cuatoria. 

Hydrargyri  administratio  effectibus  ejus 
regenda  est;  et,  cum  aliquod  tempus  est, 
priusquam  effectus  peculiares  suos  corpore 
ostendit,  curatio  multum  accelerata  erit  mis¬ 
sione  sanguinis  topica  et  generali. 

* 

In  hac  specie,  extractum  belladonae,  mira 
dilatione  quod  pupillae  efficit,  adhaesionem 
inter  margines  iridis  reprimit ;  et  Illustrissi¬ 
mo  Saunders  multum  laudatum  fuit*.  Si 
oculum  non  irritat,  paulum  extracti  superci¬ 
liis  illinere  oportet. 


*  Treatise  on  Diseases  of  the  Eye,  p.  65. 

DE  CURATIONE  OPHTHALMIAE 
CHRONICaE. 

Si  Ophthalmia  in  formam  chronicam  trans¬ 
iverit,  quod  fit  vitiis  oculi,  vel  pravo  corporis 
habitu,  rubor  et  pyrexia  nulla  aut  levia  sunt ; 
intolerantia  lucis  tamen  multum  vexat.  Ni¬ 
hilominus,  dolor  parum  sentitur,  si  oculi  luci 
non  objiciuntur.  Si  curatio  tardatur,  vitio 
membranarum,  ut  ab  ulceribus  vel  conjunc¬ 
tiva  granulis  obtecta,  ad  statum  naturalem 
enim  post  Ophthalmiam  Purulentam  lente 
redit,  morbus  interdum  longe  durat,  et  ex¬ 
asperatur  frictione  granulorum,  curatioque 
confici  non  potest  dum  hic  status  manet.  Si 
ulcera  morbum  sustentant,  diaeta  moderata, 
et  lotiones  adstringentes,  propriae  sunt.  Si 
ad  sphacelum  extenduntur,  ulceri  admovere, 
penicillum  nitratis  argenti  separationi  partis 
mortuae,  multum  favet.  Si  conjunctiva  mor¬ 
bida  manet,  illinenda  est  unguento  oxidi  hy- 
drargyri  rubro,  vel  unguento  nitratis  hydrar- 
gyri,  vel  solutione  nitratis  argenti.  Si  hoc 

modo  cito  non  sanatur,  eversis  palpebris, 
scalpello  granula  oportet  abradere. 

In  Ophthalmia  habitus  strumosi  sympto¬ 
matica  ad  valetudinem  aegri  generalem  spec¬ 
tandum  est ;  morbus  enim  chronicus,  vel 
atonicus,  fere  semper  est,  igiturque  missio 
sanguinis,  et  aliae  evacuationes,  non  solum 
non  necessariae  sunt,  sed  aegrum  debilitando 
saepe  valde  nocent.  Attamen  si  in  formam 
activam  unquam  apparet,  detractio  sanguinis 
topica  utilis  erit.  Diaeta,  et  exercitatio  ido¬ 
nea,  maxime  valeant,  et  vesicatoria  huic 
formae  perutilia  sunt.  Diaphoretica,  calo- 
melas,  et  opium,  fomenta  calida  frigidave,  uti 
asgro  gratum  sit,  laxantia  lenia,  cum  solu¬ 
tionibus  astringentium,  multum  dilutis,  ab 
auctoribus  emendantur ;  sed  quum  Ophthal¬ 
miae  strumae,  aut  alicujus  morbi  symptoma¬ 
tica  est,  attentionem  medici  dari  oportet,  ad 
corrigendum  habitum  pravum,  vel  auferen¬ 
dum  morbum.  Quodcunque  enim  valetudini 
aegri  profuerit,  oculorum  morbo  aptissimum 
erit ;  et  si  aliquando  de  visu  peri  ditetur, 
propria  remedia  adhibenda  sunt.  Oplithal- 

mia  variis  morbis  inducitur,  et  tunc  Chro¬ 
nica  fere  semper  est,  ut  a  Syphilide,  Variola, 
Rubeola,  etiam  Rheumatismo,  tum  in  tu¬ 
nica  sclerotica  sita  esse  dicitur.  In  forma 
intermittente  aliquando  apparet,  quod  opti¬ 
me  levari  dicitur  decocto  lignorum,  et  mu- 
riate  hydrargyri,  cinchona,  a  Domino  War- 
drop  multum  hunc  in  usum  laudatur. 


* 

DE  SEQUELIS  QUIBUSDAM  OPH¬ 
THALMIA  MEDENDIS. 

His  ita,  de  ratione  medendi  in  Ophthalmia 
praemissis,  superest  tantum,  ut  tractationem 
quorundam  eventuum  cursu  hujus  morbi, 
saepe  valde  molestorum,  quam  brevissime 
explicabo. 

Si  cornea  effusione  seri  elevatur,  et  conica 

\ 

tit,  metuendum  est,  ne  a  nimia  distensione 
rumperetur,  quoniam  ruptura  mediam  cor¬ 
neae  partem  plerumque  occupat.  Aperturae 
sanatio  excipitur  cicatrice  magna,  opaca,  pu¬ 
pillaeque  objecta,  transitum  lucis  igitur  ad 
retinam  fere  penitus  prohibens.  Oportet  igi- 

tur,  si  hoc  malum  instat,  humorem  aquosum 
emittere,  apertura  margine  cornea?  facta,  et 
pupillae  non  objecta.  Hoc  saepe  commodis¬ 
simum  esse  satis  constat,  effectibus  ejus  a 
Domino  Wardrop  *  prolatis ;  lympha,  aut 
pus  quoque,  magna  copia  ante  iridem  effusa, 
hoc  modo  removeri  possunt.  Tamen,  si  ef¬ 
fusio  horum  fluidorum  neque  magna  est,  nec 
marginem  iridis  superat,  sat  erit,  plerumque, 
absorptioni  favere  stimulantibus  lenioribus, 
et  usu  hydrargyri  modico.  Haec  tractatio 
adhibenda  est,  si  cornea  obscura  fit,  lympha 
inter  laminas  ejus  effusa,  et  si  vasa  quae  opa¬ 
citatem  nutriunt  evidentia  sunt,  commodum 
erit  ea  incidere.  Si  humores  turbantur,  et 
tunicae  oculi  distenduntur,  magna  copia  puris 
aut  sanguinis,  ut  interdum  observatur  in 
Ophthalmia  violentissima,  vel  post  ictus,  inci¬ 
sione  libera  emittenda  sunt.  Visum  inte¬ 
grum  servandi  nulla  spes  est,  et  haec  evacua¬ 
tio  aegro  solatium  magnum  praebet.  Si  gan¬ 
graena  partem  solum  corneae  occupat,  iridis 

*  Wardrop  on  tlie  Effects  of  evacuating  the  Aqueous 
Humour. 

prolapsus  collibere  fortasse  poterit  remedio¬ 
rum  roborantium  usu.  Haec  idonea  sunt,  si 
ulcus  est  clarum,  lympha  non  circumfusum  ; 
sed  si  zona  lymphae  ulcus  circumdat,  robo¬ 
rantia  omittenda  sunt,  ne  effusionem  nimiam, 
et  adeo  opacitatem  inducant. 

Si  iris  procidit,  solutio  nitratis  argenti  ad 
sanationem  multum  prodest  ;  et  si  pars 
magna  hujus  membranae  prominet,  abscindi 
potest ;  irritabilitatem  vero,  et  inflammatio¬ 
nem  frictionibus  palpebrarum  in  eo  excitata?, 
levare  possunt,  admotu  penicilli  nitratis  ar¬ 
genti. 

Hi  quidam  effectus  sunt  Ophthalmiae, 
dum  inflammatio  perstat,  saepe  occurrentes. 
Hi  igitur  levati,  ad  morbi  curationem,  et 
visus  conservationem,  haud  parum  prosunt ; 
descripsisse  tamen  rationem  medendi,  in  om¬ 
nibus  Ophthalmiae  terminationibus,  limites 
hujus  Dissertationis  Academicae  longe  super- 
asset. 

FINIS. 


Excudebant  Jacobus  Pillans  &  Filius. 


